Hugo Winckler

Hugo Winckler (født 4. juli 1863 i Gräfenhainchen i Sachsen, død 19. april 1913 i Berlin) var en tysk arkeolog og språkforsker som utforsket hettittenes hovedstad Hattusa i Boğazkale i dagens Tyrkia.

Winckler var professor i orientalske språk ved universitetet i Berlin, hvor han særlig arbeidet med kileskriften. Under studier i arkivene i Tell El-Amarna fant han to tavler som inneholdt tekster skrevet med den datil ukjente hettittiske kileskriften. På hans initiativ ble det i 1906 startet utgravninger i Boğazköy (dagens Boğazkale) i Anatolia. Skrifttavlene som ble funnet der bekreftet at han hadde funnet hovedstaden i det hettittiske riket, Hattusa. Utgravningene fortsatte frem til 1912.

 Referanser 

 Eksterne lenker 
 Hugo Winckler hos Encyclopedia Britannica
 WINCKLER, HUGO hos Jewish Virtual Library 

Kategori:Tyske assyriologer
Kategori:Tyske arkeologer
Kategori:Tyske lingvister
Kategori:Professorer ved Humboldt-Universität zu Berlin
Kategori:Personer fra Landkreis Wittenberg
Kategori:Fødsler i 1863
Kategori:Dødsfall i 1913